Elance

Bakgrunn

Inspirert av artikkelen ”The Dawn of E-Lance Economy” i Havard Business Review i 1998, så gründerne av Elance behovet for en teknologi som kunne supportere virtuelle prosjekter og arbeid. Den første versjonen av tjenesten ble lansert i 1999, og to år senere lanserte Elance også en løsning rettet mot større virksomheter for administrasjon av uavhengige konsulenter og tredjepartstjenester. Elance solgte denne divisjonen i 2006 og begynte deretter utviklingen av hva som er dagens nettbaserte plattform for online frilansarbeid. 

Per august 2013 brukes Elance av 800 000 virksomheter og 2,8 millioner registrerte frilansere som til sammen har tjent mer enn 830 millioner dollar.

Oppdragsgivere

Arbeidsgivere kan bruke Elance til å publisere jobber og oppdrag, søke etter frilansere og administrere tilbudsprosessen. De kan vurdere frilanserne som har sendt tilbud ved å studere deres kvalifikasjoner, jobbhistorikk, rangeringer fra tidligere oppdragsgivere, portefølje og resultater av ferdighetstester. Når en frilanser er valgt skjer all kommunikasjon, utveksling av filer og betaling direkte mellom de to partene i Elances virtuelle prosjektrom. For timesbetalte jobber skapes timelistene automatisk, og ved bruk av Elances valgfrie Work View funksjonalitet genereres det en offisiell historikk over utført arbeid. For fastpris-baserte oppdrag definere partene sammen milepæler for å styre prosjektet mot fullførelse, og betalingen holdes i Escrow (klientmiddelkonto) av Elance inntil den enkelte milepæl er godkjent. 
Uavhenging av om konsulenten tilbyr timespris eller fastpris til en kunde inkluderer Elance automatisk en serviceavgift på 8,75 %. Når kunden betaler sin faktura til Elance vil serviceavgiften trekkes fra og resterende beløp blir så overført til frilanserens konto.

Frilansere

Frilansere kan søke etter oppdrag og jobber på Elance, gjøre research på potensielle kunder, sende sine tilbud og deretter samarbeide med kunden gjennom Elances virtuelle prosjektrom, hvor meldinger utveksles og filer lastes opp og deles. Hver enkelt frilanser har sin egen unike profil som inkluderer tidligere oppdrag og tilbakemeldinger, deres portefølje, oversikt over spesifikke ferdigheter og kvalifikasjoner og utdanningsbakgrunn som kan verfiseres av den enkelte potensielle oppdragsgiver. Registrerte brukere kan sende opptil 40 tilbud hver måned gratis, mens betalte medlemskap tilbyr muligheten til å sende enda flere tilbud. Betaling for utført arbeid er beskyttet for både timebasert arbeid og fastpris-prosjekter så fremt arbeidet er utført gjennom Elance sin plattform. 

I en undersøkelse blant frilansere i 2011 kom det frem at Elance var den eneste inntektskilden for 36 % av respondentene, og at 69 % hadde minimum en bachelor grad.

Kvalifikasjoner

Oppdrag som sorterer under IT-kategorien, f. eks. web- og mobilutvikling og programmering står for mesteparten av inntektene på Elance (59 %), fulgt av kreative oppdrag (24 %), markedsføring (7 %) og administrative prosjekter (7 %). Oppdrag for skribenter og grafiske designere er også veldig populære. Elance har til en hver tid en oppdatert oversikt over de 100 mest etterspurte kvalifikasjonene og i 2011 var PHP-programmering, WordPress-programmering, artikkelskriving, grafisk design og HTML-programmering som var på toppen av listen. Spesifikke data, inklusive globale veksttall og inntekter, samt de mest etterspurte kvalifikasjonene, finnes på Elances nettsted.

Utmerkelser og anerkjennelser

Elance er blitt brukt som eksempel på det fremvoksende paradigmeskiftet innen uformell kommunikasjon på arbeidsplassen gjennom bruk av sosiale medieverktøy og nettskybaserte applikasjoner for økt produktivitet. Elance legger også til rette for et stadig økende mobilt arbeidsmarked gjennom å fasilitetere kontakt mellom eksperter med spisskompetanse og oppdragsgivere med spesifikke behov. Dette reduserer søkefriksjon og gagner økonomien i sin helhet. 
 
Ettersom virksomheter i stadig større grad søker etter prosjektbasert arbeidskraft fremfor faste heltidsansatte blir markedsplasser for frilansere som Elance stadig mer populære. Både virksomhetsledere og frilansere støtter denne trenden, da førstnevnte kan holde sine faste lønnskostnader nede og sistnevnte fordi muligheten for å jobbe for flere oppdragsgivere gir en økt jobbtrygghet. Prosjektbaserte ansettelser gir også små virksomheter tilgang til høyt kvalifiserte talenter til en signifikant lavere kostnad sammenlignet med faste ansatte på heltid. 
 
I 2009 ble Elance utvalgt som en av CNETs Webware 100, en utmerkelse som anerkjenner produkter og tjenester som omfavner Web 2.0 muligheter for samarbeid og cloud computing.